**ROMANIA**

**MAROS MEGYE**

**ÁKOSFALVI POLGÁRMESTERI HIVATAL**

Ákosfalva , no. 214, judetul Mures, 547005

Tel/Fax: 0040-265 333112, 0040-265 333298; e-mail: [robert@acatari.ro](mailto:robert@acatari.ro) ; acatari@cjmures.ro

www.acatari.ro

**SZINVONALAS ÉS GAZDAG PROGRAMOK AZ IDEI ÁKOSFALVI NAPOKON**

Ákosfalva Polgármesteri Hivatala, a helyi tanács, valamint a Napsugár Emberjóléti Egyesület az idén is megszervezi az immár hagyományos, XIV-ik alkalomból rendezett Ákosfalvi Napokat.

Augusztus 15-17-e között, változatos, szinvonalas programmal, kikapcsolódási és szórakozási lehetőséggel várjuk a kedves résztvevőket , vendégeket. Részt vesznek a testvértepelülések előljárói és országos, megyei képviselők.

A hivatalos nyitóünnepség a polgármesteri hivatalban , augusztus 15-én lesz , ahol sor kerül oklevelek, dijak, más kitüntetések átadására.

Az nyitóünnep fénypontja a belga Kasterle testvértelepülés által adományozott, teljesen felszerelt mentőautó átvétele lesz.

A rendezvényen helyet kapnak a kulturális, sport és civil szervezetek által rendezett tevékenységek, auto - motor felvonulás, valamint a helyi közbiztonsági intézmények, helyi rendőrség, tűzoltóság és önkéntesek beszámolója és bemutató rendezvényei.

Az idei, Marosvásárhelyen szervezendő, Félsziget fesztivál elmarad.De nincs ok csüggedni, hiszen e gyönyörü Nyárádmenti településén szervezzük meg az első Ákosfalvi Rock-és Motoros találkozót. Azt szeretnénk hogy a Félsziget rajongói itt tölthessék a hétvéget, számukra akár tábor és sátorhelyet , kellő infrastruktúrával biztositunk.

Szombaton, valamint vasárnap a rendezvények helyszine a sport és szabadidő központ ahol sor kerül kirakóvásárra, helyi termékek bemutatására, sport, kulturális rendezvényekre, esti koncert sorozatokra és tüzijátékra. Az esemény második fénypontja a hagyományossá vált szépségverseny. Mivel az utóbbi években nemcsak nyárádmenti lányok jelentkeztek be, Ákosfalva a nyárádmente közepe és központja, valamint jó fekvése és szinhelye miatt, az idén kiterjesszük a versenyt az egész megyére-Marosszék szépe néven, párhuzamosan növelve a dijak értékét is.

A helyi termelők, kézművesek, kereskedők, élelmezési egységek, vállalkozók jelenkezését várjuk a helyfoglalás érdekében.

A végleges programról a késöbbiekben tájékoztatunk.

Kapcsolattartó személyek: Kocsis Róbert 0744 509168, Tóth Zsuzsánna 0740186006.

**Polgármester**

Osváth Csaba